
转诪讜专讛 讞 注"讘 - 驻讬专讜砖 砖讟讬讬谞讝诇抓

讘讚讞讬讬转 拽讜砖讬讛 讝讜 诇砖讬讟转 专讘 谞讞诪谉 讗诪专 讗讘讬讬: 诇讗, 诪讻讗谉 讗讬谉 诇讛拽砖讜转, 砖讻谉 讗驻砖专 诇讜诪专 讻讬 诇注讜诇诐 诪讚讜讘专 讘讘专讬讬转讗 讝讜 讘讝诪谉 砖讘讬转 讛诪拽讚砖 讛讬讛 拽讬讬诐, 讜讘讘讻讜专 转诐, 讜讗讜诇诐 诪讚讜讘专 讘讘讻讜专 讘讞讜爪讛 诇讗专抓. 砖讻讬讜谉 砖诪谉 讛住转诐 讗讬谞讜 注讜诪讚 诇讛拽专讘讛 讝讜讻讛 讘讜 讛讻讛谉, 讜讗讜诇诐 讘讘讻讜专 讘讗专抓 讬砖专讗诇 讗讬谉 诇讜 讻诇 讝讻讜转. 讜讻砖讬讟转 专' 砖诪注讜谉 讛讬讗 讘专讬讬转讗 讝讜, 砖讗诪专 砖讗诐 讘讗讜 讘讻讜专讜转 转诪讬诪讬谉 诪讞讜爪讛 诇讗专抓 诇讘讬转 讛诪拽讚砖 鈥� 讛专讬 讗诇讜 讬拽专讘讜 注诇 讛诪讝讘讞. 讜诪讚讘专讬讜 诪砖诪注 砖讗讬谉 讞讜讘讛 诇讛讘讬讗诐 诇讛拽专讘讛 讘讘讬转 讛诪拽讚砖, 讜诪砖讜诐 讻讱, 住转诐 讘讻讜专 讘讞讜爪讛 诇讗专抓, 讙诐 讘讝诪谉 讛诪拽讚砖, 讗讬谞讜 注讜诪讚 诇讛拽专讘讛, 讜讬砖 诇讻讛谉 讝讻讬讬讛 讘讜.


讗 诪讬转讬讘讬 [诪拽砖讬诐] 注讜讚 注诇 砖讬讟转 专讘 谞讞诪谉 诪诪讛 砖砖谞讬谞讜 讘诪砖谞转谞讜 讘讚讬谉 讛转诪讜专讛 砖注砖讜 讻讛谞讬诐 讘讘讻讜专 砖拽讬讘诇讜 诪讬砖专讗诇, 砖诇讚注转 专' 注拽讬讘讗 讗讬谉 讘讻讱 讻诇讜诐, 砖讗讬谉 讛讻讛谉 诪诪讬专 讘讘讻讜专. 讜诇诪讚 讗转 讚讬谞讜 讝讛 诪讞讟讗转 讜讗砖诐, 砖讻砖诐 砖讘讞讟讗转 讜讗砖诐 讗讬谉 讛讻讛谞讬诐 诪诪讬专讬诐, 讗祝 讘讘讻讜专 讗讬谞诐 诪诪讬专讬诐. 讜讗诪专 诇讜 专' 讬讜讞谞谉 讘谉 谞讜专讬 诇专' 注拽讬讘讗 讘讚讞讬讬转 专讗讬讬转讜 讝讜: 诪讛 诇讬 (讘诪讛 讝讜) 专讗讬讛, 砖讛专讬 讗诐 讛讻讛谉 讗讬谞讜 诪讬诪专 讘讞讟讗转 讜讗砖诐 鈥� 讛专讬 讝讛 诪砖讜诐 砖讗讬谉 讛讻讛谞讬诐 讝讻讬谉 讘讛谉 (讘讘砖专诐) 讘讞讬讬讛谉 砖诇 讛拽专讘谞讜转 讛诇诇讜, 讗诇讗 专拽 诇讗讞专 砖讛讜拽讟专讜 讗讬诪讜专讬讛诐 注诇 讛诪讝讘讞, 转讗诪专 砖讻谉 讛讚讬谉 讗祝 讘拽专讘谉 讛讘讻讜专 鈥� 砖讝讻讬谉 讘讜 讛讻讛谞讬诐 讗祝 讘讞讬讬讜?! 讜诪注转讛 谞讚讜谉 讘讚讘专讬诐 讛诇诇讜. 讘诪讗讬 注住拽讬谞谉 [讘诪讛, 讘讗讬讝讛 讘讻讜专, 注讜住拽讬诐 讗谞讜]? 讗讬诇讬诪讗 [讗诐 转讗诪专] 讘讘讻讜专 讘注诇 诪讜诐 鈥� 讛讗 讚讜诪讬讗 [讛专讬 讘讚讜诪讛] 诇讞讟讗转 讜讗砖诐 拽讗诪专 [讛讜讗 讗诪专, 谞砖谞讛 讘诪砖谞转谞讜], 讜讞讟讗转 讜讗砖诐 讗诇讜 讛专讬讛诐 转诪讬诪讬诐, 砖讛专讬 讛讻讛谞讬诐 讗讬谞诐 讝讜讻讬诐 讘讛诐 讗诇讗 诇讗讞专 砖谞讝专拽 讚诪诐, 讜讗讬谉 讝讛 讗诇讗 讘讞讟讗转 讜讗砖诐 转诪讬诪讬诐 讛专讗讜讬讬诐 诇讛拽专讘讛. 讗诇讗 诇讗讜 [讛讗诐 诇讗] 谞诇诪讚 诪讻讗谉 砖诪讚讜讘专 讘讘讻讜专 转诐, 讜拽转谞讬 [讜砖谞讬谞讜] 讘讜 砖讝讻讬谉 讘讜 讛讻讛谞讬诐 讘讞讬讬讜. 讜讛专讬 讝讛 讗讬驻讜讗 砖诇讗 讻砖讬讟转 专讘 谞讞诪谉!


讗诪专 专讘讬谞讗: 讛讗 谞诪讬 [诪砖谞转谞讜 讝讜 讙诐 讻谉], 注讜住拽转 讘讘讻讜专 讘讞讜爪讛 诇讗专抓, 讜专' 砖诪注讜谉 讛讬讗, 砖讗诪专: 讗诐 讘讗讜 转诪讬诪讬诐 鈥� 讬拽专讘讜. 讜讻诪讜 砖讛注诪讚谞讜 诇驻谞讬 讻谉 讗转 讚讘专讬 讛讘专讬讬转讗 讘讚讬谉 砖讘讜注转 讛驻拽讚讜谉, 讜讻讗砖专 谞转讘讗专 诪拽讜讚诐.


讘 讜诪爪讬注讬诐: 诇讬诪讗 讻转谞讗讬 [讛讗诐 谞讗诪专 讻讬 砖讬讟转 专讘 谞讞诪谉 讘诪讞诇讜拽转 转谞讗讬诐] 讛讬讗 砖谞讜讬讛. 砖讻谉 砖谞讬谞讜: 讘讻讜专, 讘讛讬讜转讜 讘讘讬转 讛讘注诇讬诐 讛讬砖专讗诇讬讬诐, 讟专诐 砖谞讬转谉 诇讻讛谉 鈥� 讛专讬 讛诐 注讜砖讬谉 讘讜 转诪讜专讛, 讜讗讜诇诐 讘讛讬讜转讜 讻讘专 讘讘讬转 讛讻讛谉 鈥� 讗讬谉 注讜砖讬谉 讘讜 转诪讜专讛. 讜讗讬诇讜 专' 砖诪注讜谉 讘谉 讗诇注讝专 讗讜诪专: 讻讬讜谉 砖讘讗 诇讬讚讬 讻讛谉 鈥� 讗讬谉 注讜砖讬谉 转诪讜专讛.


讜讬砖 诇砖讗讜诇: 讛专讬 讚注转 专' 砖诪注讜谉 讘谉 讗诇注讝专 讛讬讬谞讜 [讝讜讛讬] 诇讻讗讜专讛 讚注转 讛转谞讗 拽诪讗 [讛专讗砖讜谉], 砖诇讻讗讜专讛 讗讬谉 讛讘讚诇 讘讬谞讬讛诐. 诪讗讬 诇讗讜 讛讻讬 拽讗诪专 [讛讗诐 诇讗 讻讱 讛讜讗, 讛转谞讗 讛专讗砖讜谉, 讗讜诪专]: 诪砖注讛 砖谞诪爪讗 讛讘讻讜专 讘讘讬转 讛讻讛谉 鈥� 讛讜讗 讛讻讛谉 注讜砖讛 转诪讜专讛, 讜讗讬谉 讛讘注诇 讛讬砖专讗诇讬 注讜砖讛 转诪讜专讛. 讜讗讬诇讜 专' 砖诪注讜谉 讘谉 讗诇注讝专 讞讜诇拽 讜讗讜诪专 砖诪砖注讛 砖讛讙讬注 讛讘讻讜专 诇讬讚讬 讛讻讛谉 鈥� 砖讜讘 讗讬谉 砖谞讬讛诐 注讜砖讬诐 讘讜 转诪讜专讛, 诇讗 讛讘注诇讬诐 讛专讗砖讜谞讬诐 讜讗祝 诇讗 讛讻讛谉. 讗诇诪讗 [讛专讬 讗讬驻讜讗] 谞讜讻诇 诇讛住讬拽 讻讬 讛转谞讗 拽诪讗 住讘讜专 讻讬 讗讬转 诇讬讛 [讬砖 诇讜] 诇讻讛谉 讝讻讬讬讛 讘讙讜讜讬讛 [讘转讜讻讜, 讘讘讻讜专], 讜诇讻谉 讛讜讗 诪诪讬专 注诇讬讜, 讜讛专讬 讝讛 砖诇讗 讻讚注转 专讘 谞讞诪谉. 讜讗讬诇讜 专' 砖诪注讜谉 讘谉 讗诇注讝专 住讘讜专 砖讗讬谉 诇讻讛谉 讝讻讬讬讛 讘讘讻讜专, 讜诇讻谉 讗讬谞讜 诪诪讬专 注诇讬讜, 讜讻讚注转 专讘 谞讞诪谉!


讜讚讜讞讬诐: 诇讗 拽砖讬讗 [诇讗 拽砖讛] 诪讚注转 讛转谞讗 拽诪讗 砖讘讘专讬讬转讗 讝讜 注诇 专讘 谞讞诪谉. 讻讬讜谉 砖诪讚讜讘专 讘讘专讬讬转讗 讝讜 讘讘讻讜专 讘讞讜爪讛 诇讗专抓, 讜讘讘讻讜专 讝讛 讜讚讗讬 砖诇讻讛谉 讬砖 讝讻讬讬讛 讘讜. 讜谞讞诇拽讜 讘讘专讬讬转讗 讘诪讞诇讜拽转 讛注拽专讜谞讬转 砖诇 专' 讬讜讞谞谉 讘谉 谞讜专讬 讜专' 注拽讬讘讗 讘诪砖谞转谞讜, 讗诐 讛讻讛谞讬诐 诪诪讬专讬诐 讘讘讻讜专. 讜诪注转讛 谞讗诪专: 讛讗 [讝讛], 讚注转 讛转谞讗 拽诪讗 砖讘讘专讬讬转讗 讝讜, 砖讛讻讛谉 诪诪讬专 讘讛讬讜转 讛讘讻讜专 讘讘讬转 讛讻讛谉 鈥� 讛专讬讛讬 讻讚注转 专' 讬讜讞谞谉 讘谉 谞讜专讬, 砖讛讻讛谞讬诐 诪诪讬专讬诐 注诇 讛讘讻讜专. 讜讗讬诇讜 讛讗 [讝讛], 讚注转 专' 砖诪注讜谉 讘谉 讗诇注讝专, 砖讗讬谉 讛讻讛谉 诪诪讬专 讗祝 讘讛讬讜转 讛讘讻讜专 讘讘讬转 讛讻讛谉 鈥� 讛专讬讛讬 讻讚注转 专' 注拽讬讘讗.


讙 砖谞讬谞讜 诇诪注诇讛 (讝,讘) 讘转讞讬诇转 讛住讜讙讬讛 讻讬 "讘讻讜专 诪讜讻专讬谉 讗讜转讜 转诐 鈥� 讞讬, 讜讘注诇 诪讜诐 鈥� 讞讬 讜砖讞讜讟", 讗诪专 专讘 讞住讚讗: 诇讗 砖谞讜 砖诪讜转专 诇讻讛谉 诇诪讻讜专 讗转 讛讘讻讜专 讛转诐 讻砖讛讜讗 讞讬, 讗诇讗 专拽 讘讻讛谉 讛诪讜讻专 诇讻讛谉 讗讞专, 讗讘诇 讻讛谉 诇讬砖专讗诇 鈥� 讗住讜专 诇诪讻讜专 讗转 讛讘讻讜专. 诪讗讬 讟注诪讗 [诪讛 讟注诐 讛讚讘专] 鈥� 讙讝专讜 讞讻诪讬诐 讻谉, 讘砖诇 讛讞砖砖 讚诇诪讗 讗讝讬诇 [砖诪讗 讬诇讱] 讛讬砖专讗诇 讛拽讜谞讛 讗转 讛讘讻讜专 诪谉 讛讻讛谉, 讜砖讚讬 讘讬讛 诪讜诪讗 [讜讬讟讬诇 讘讜, 讘讘讻讜专 诪讜诐], 讛诪转讬专讜 诪讗讬住讜专 讗讻讬诇转 拽讚砖讬诐 诪讞讜抓 诇诪拽讜诪诐, 讜诪诪讟讬 [讜诪讘讬讗] 讗讜转讜 诇讞讻诐 (砖讗讬谉 诪转讬专讬诐 诇砖讞讜讟 讜诇讗讻讜诇 讗转 讛讘讻讜专 砖谞驻诇 讘讜 诪讜诐 讗诇讗 注诇 驻讬 讞讻诐 讛诪转讬专 讘讻讜专讜转), 讜讗讜诪专 诇讜 讛讬砖专讗诇 诇讞讻诐: "讘讻讜专 讝讛 谞转谉 诇讬 讻讛谉 讻砖讛讜讗 讘诪讜诪讜". 讜注诇 住诪讱 讚讘专讬讜 讗诇讛 讬转讬专 诇讜 讛讞讻诐 讗转 讛讘讻讜专, 砖诇讗 讻讚讬谉.


讜砖讜讗诇讬诐: 讜诪讬 砖专讬 [讜讛讗诐 诪转讬专] 讞讻诐 讛讻讬 [讻讱], 注诇 住诪讱 讚讘专讬讜 砖诇 讛拽讜谞讛 讛讬砖专讗诇讬 诇讘讚讜? 讜讛讗 [讜讛专讬] 讗诪专 专讘: 讗讬谉 讛讞讻诪讬诐 专讜讗讬谉 讘讻讜专 诇讬砖专讗诇 诇讘讜讚拽讜 讜诇讛转讬专讜 讘砖讞讬讟讛 讗诇讗 讗诐 讻谉 讛讬讛 讻讛谉 注诪讜 砖讬拽讘诇 讘讻讜专 讝讛, 砖诪讗 讬砖讞讟谞讜 讛讬砖专讗诇 讜讬拽讞谞讜 诇注爪诪讜!


讗诪专 专讘 讛讜谞讗 讘专讬讛 [讘谞讜] 砖诇 专讘 讬讛讜砖注 讛住讘专 讗讞专 讘讚讘专讬 专讘 讞住讚讗, 讛讬讬谞讜 讟注诪讗 [讝讛讜 讛讟注诐] 砖诇讻讛谉 诪讜转专 诇诪讻讜专 专拽 诇讻讛谉 讗讞专, 讜讗讬诇讜 诇讬砖专讗诇 讗住讜专 诇讜 诇诪讻讜专 鈥� 诪驻谞讬 砖谞专讗讛 讻讛谉 讝讛 讛诪讜讻专 诇讬砖专讗诇, 讻讻讛谉 讛诪住讬讬注 诇讘注诇讬诐 讘注讘讜讚转 讛转讘讜讗讛 讘讛讬讜转讛 讘讘讬转 讛讙专谞讜转 (诪拽讜诐 讝专讬讬转讛 讘专讜讞), 讻讚讬 砖注讘讜专 讝讛 转讬谞转谞讛 诇讜 讛转专讜诪讜转 诪转讘讜讗讛 讝讜, 讚讘专 砖讗住专讜讛讜 讞讻诪讬诐. 讜讗祝 讛讻讛谉 讛诪讜讻专 讗转 讛讘讻讜专 砖讘专砖讜转讜 诇讬砖专讗诇 (讜讘讚专讱 讻诇诇, 诪讞讬专讜 砖诇 讛讘讻讜专 讛转诐, 讛专讬讛讜 谞诪讜讱 讘讬讜转专, 砖讛专讬 爪专讬讱 讛拽讜谞讛 诇讛诪转讬谉 注讚 砖讬驻讜诇 讘讜 诪讜诐, 讻讚讬 砖讬讜讻诇 诇讗讜讻诇讜), 谞专讗讛 讛讚讘专 砖诪讻专 诇讜 讛讻讛谉 讘诪讞讬专 谞诪讜讱, 注诇 诪谞转 砖讬转谉 诇讜 诇讛讘讗 诪讘讻讜专讜转讬讜.


讚 讜讘注谞讬谉 讝讛 砖诇 诪讻讬专转 讘讻讜专 诇讬砖专讗诇, 诪住讜驻专 讻讬 讛讞讻诐 诪专 讝讜讟专讗 讗讬拽诇注 诇讘讬 [讛讝讚诪谉 诇讘讬转] 专讘 讗砖讬. 讗诪专讜 诇讬讛 [诇讜] 讘谞讬 讛讘讬转 讘讛讝诪谞讛 诇住注讜讚讛: 诇讟注讜诐 诪专 诪讬讚讬 [讬讟注讜诐 讗讚讜谞谞讜 讚讘专]. 讗讬讬转讜 诇拽诪讬讛 讘讬砖专讗 [讛讘讬讗讜 诇驻谞讬讜 讘砖专]. 讗诪专讜 诇讬讛 [诇讜]: 诇讬讻讜诇 诪专, 讚诪讬讘专讬 [讬讗讻诇 讗讚讜谞谞讜, 砖诪讘专讬讗], 讘砖专 讝讛 讘诪讬讜讞讚, 诪砖讜诐 讚讘讜讻专讗 [砖讘砖专 讘讻讜专] 讛讜讗! 砖讗诇 讗讜转诐 诪专 讝讜讟专讗: 诪谞讗 诇讻讜 讛讗 [诪谞讬谉 诇讻诐 讘砖专 讝讛], 砖讛专讬 讛讘讻讜专 砖诇 讛讻讛谉 讛讜讗! 讗诪专讜 诇讬讛 [诇讜]: 讚讝讘谉 诇谉 [砖诪讻专 诇谞讜] 驻诇讜谞讬 讻讛谉.


讗诪专 诇讛讜 [诇讛诐]: 讜讻讬 诇讗 住讘讬专讗 诇讻讜 讛讗 [讗讬谉 讗转诐 住讘讜专讬诐 讛诇讻讛 讝讜] 砖讗诪专 专讘 讛讜谞讗 讘专讬讛 [讘谞讜] 砖诇 专讘 讬讛讜砖注 砖讗讬谉 讛讻讛谉 专砖讗讬 诇诪讻讜专 讗转 讛讘讻讜专 诇讬砖专讗诇, 诪驻谞讬 砖谞专讗讛 讛讚讘专 讻讻讛谉 讛诪住讬讬注 讘讘讬转 讛讙专谞讜转? 讗诪专讜 诇讬讛 [诇讜]: 诇讗 住讘讬专讗 诇谉 [讗讬谉 讗谞讜 住讘讜专讬诐] 讻讱, 讻讬 讘诪拽专讛 砖诇谞讜 讗讬谉 诇讞砖讜砖, 诪砖讜诐 讚讗谞谉 诪讬讝讘谉 拽讗 讝讘谞讬谞谉 [砖讗谞讜 拽谞讬谞讜] 讗转 讛讘讻讜专 讬 讛讻讛谉 讘诪讞讬专 诪诇讗, 讜诇讗 拽讬讘诇谞讜讛讜 讘诪转谞讛.


讗诪专 诇讛讜 [诇讛诐] 诪专 讝讜讟专讗: 讜诇讗 ;;;住讘讬专讗 诇讻讜 [讜讗讬谉 讗转诐 住讘讜专讬诐] 讛讚转谞谉 [讛诇讻讛 讝讜 砖砖谞讬谞讜 讘诪砖谞讛]: 注讚 讻诪讛 讬砖专讗诇 讞讬讬讘 诇讬讟驻诇 讘讘讻讜专 (诇讙讚诇讜, 拽讜讚诐 砖讬诪住专谞讜 诇讻讛谉)? 讘讘讛诪讛 讚拽讛 (讻讘砖讬诐 讜注讝讬诐) 鈥� 砖诇砖讬诐 讬讜诐, 讜讘讘讛诪讛 讙住讛 (讘拽专) 鈥� 讞诪砖讬诐 讬讜诐. 讜讗诐 讗诪专 诇讜 讛讻讛谉 诇讬砖专讗诇 讘转讜讱 讝诪谉 讝讛: "转谞讛讜 诇讬 讘转讜讱 讝诪谞讜 砖讗讟驻诇 讘讜 讗谞讬" 鈥� 讛专讬 讝讛 诇讗 讬转谞谞讜 诇讜. 讜讗诪专 专讘 砖砖转 诪讛 讟注诐 讗讬谉 谞讜转谉 讗转 讛讘讻讜专 诇讻讛谉 讛诪讘拽砖 讘转讜讱 讛讝诪谉? 鈥� 诪驻谞讬 砖谞专讗讛 讻讻讛谉 讛诪住讬讬注 讘讘讬转 讛讙专谞讜转!


讗诪专讜 诇讬讛 [诇讜] 讘谞讬 讘讬转讜 砖诇 专讘 讗砖讬 诇诪专 讝讜讟专讗: 讛转诐 [砖诐, 讘讻讛谉 讛诪爪讬注 诇拽讞转 讗转 讛讘讻讜专 讘转讜讱 转拽讜驻转 讛讟讬驻讜诇 讘讜] 鈥� 讗住讜专 讛讚讘专 讻讬 诪讜讻讞讗 诪讬诇转讗 [诪讜讻讞 讛讚讘专], 砖讛专讬 讘注爪诐 诇拽讬讞转讜 讗转 讛讘讻讜专 讘转讜讱 转拽讜驻转 讛讟讬驻讜诇 讘讜 鈥� 讛专讬讛讜 诪住讬讬注 诇讘注诇讬诐, 讜谞讬讻专 砖注讜砖讛 讻谉 注诇 诪谞转 砖讬拽讘诇 讗转 讛讘讻讜专. 讜讗讬诇讜 讛讻讗 [讻讗谉, 讘拽谞讬讬转 讘讻讜专 诪讛讻讛谉] 鈥� 讗讬谉 讝讛 谞专讗讛 讻讻讛谉 讛诪住讬讬注 讘讘讬转 讛讙专谞讜转, 砖讛专讬 诪讝讘谉 拽讗 讝讘谞讬谞谉 [诇拽谞讜转 拽谞讬谞讜], 讜砖讬诇诪谞讜 诇讻讛谉 讗转 诪诇讜讗 讚诪讬讜.


讛 诇砖讜谉 讗讞专 讘讚讬谉 讜讚讘专讬诐 砖讘讬谉 诪专 讝讜讟专讗 讜讘谞讬 讘讬转讜 砖诇 专讘 讗砖讬. 讗诪专讜 诇讬讛 [诇讜] 讘转砖讜讘讛: 讗讬谉 讛讚讘专讬诐 讚讜诪讬诐 砖讻谉 讛讻讗 [讻讗谉, 讘讻讛谉 讛诪爪讬注 诇讟驻诇 讘讘讻讜专] 鈥� 讛讘注诇讬诐 讛讬砖专讗诇 诇讗 讬讛讬讘 讚诪讬 [讗讬谞讜 谞讜转谉 诇讜 注诇 讻讱 讚诪讬诐, 讻住祝], 讜诇讻谉 讬砖 诇讞砖讜砖 砖诪讗 讘转诪讜专讛 诇讟讬专讞转 讛讻讛谉 讞讜砖讘 讛讘注诇讬诐 诇转转 诇讜 讗转 讛讘讻讜专 注爪诪讜, 讜讘讻讱 讚讜诪讛 讛讚讘专 诇讻讛谉 讛诪住讬讬注 讘讘讬转 讛讙专谞讜转, 讜讗讜诇诐 讛讻讗 [讻讗谉, 讘诪讻讬专转 讘讻讜专 诇讬砖专讗诇] 鈥� 讛诇讗 拽讗 讬讛讬讘 讚诪讬 [讛讜讗 谞讜转谉 讚诪讬诐]. 诪讗讬 [诪讛, 讗讬讝讜] 讟注谞讛 讗诪专转 [讬砖 讘讬讚讱 诇讜诪专], 砖讬讻讜诇 诪专 讝讜讟专讗 诇讜诪专 讻讬 讬砖 诇讞砖讜砖 砖谞专讗讛 讛诪讞讬专 讛谞诪讜讱 砖砖讜诇诐 注讘讜专 讛讘讻讜专 讻讗讬诇讜 诪讜讝讬诇 讛讻讛谉 讙讘讬讛 [讗爪诇讜, 诇讬砖专讗诇], 诪砖讜诐 讚住讘专 [砖讞讜砖讘] 讛讻讛谉, 砖讻讚讗讬 诇讜 诇讛讜讝讬诇 讘诪讞讬专, 讚讻讬 讛讜讬 诇讬讛 [砖讻讗砖专 讬讛讬讛 诇讜, 诇讬砖专讗诇 讝讛] 讘讻讜专 讗讞专讬谞讗 [讗讞专] 鈥� 讬讛讬讘 谞讬讛诇讬讛 [讬转谞谞讜 诇讜], 讜诇讗 诇讻讛谉 讗讞专, 讜讛专讬 讝讛 讻讻讛谉 讛诪住讬讬注 讘讘讬转 讛讙专谞讜转 鈥� 注诇 讻讱 讬砖讚 诇讛砖讬讘: 诇讗, 讚诪住讬拽 讗讚注转讬讛 [砖诪注诇讛 讛讻讛谉 注诇 讚注转讜] 砖诇讗 讻讚讗讬 诇讜 诇讜讜转专 注诇 讚讘专 讛谞诪爪讗 讘讬讚讜 (讛讘讻讜专), 诇诪注谉 讚讘专 砖讬讻讜诇 诇讛讬讜转 讘注转讬讚 (讘讻讜专 讗讞专).

